NaiveNeuron/SloPal huggingface dataset:
Takáč, Richard, poslanec NR SR (2021-05-03):
Ďakujem veľmi pekne. Kolegovia, ďakujem vám veľmi pekne za reakcie na moje vystúpenie. Samozrejme, už spomínaná potravinová sebestačnosť, čo sme si mohli pomôcť cez Plán obnovy a odolnosti, ja si myslím, že je namieste stále o tom hovoriť. Ja ďakujem aj koaličným poslancom za vystúpenie a aj predsedovi výboru, aj členovi Patrickovi Linhartovi, ale tu je treba povedať jednu vec, že tak ako ja poukazujem a my poukazujeme v opozícii na tieto, všetky tieto veci, ktoré sa na ministerstve pôdohospodárstva dejú, tak áno, sme opoziční, ale vy ste koaliční, vy aj nesiete zodpovednosť a vy máte reálne možnosť tieto veci ovplyvňovať. Mňa mrzí, že napríklad v rámci koaličnej rady vašej ste dokázali vetovať cez pani Remišovú Sputnika, ale nedokázali ste napríklad vetovať Plán obnovy z hľadiska rozdelenia finančných prostriedkov pre jednotlivé ministerstvá. Spomínal tu kolega Dušan Jarjabek, že aj ministerstvo kultúry nedostalo finančné prostriedky z Plánu obnovy a odolnosti, takže tu je aj vaša do určitej miery zodpovednosť. Samozrejme, pozemkové úpravy, ja mám, ak mám dobré informácie, tak ešte predchádzajúca vláda schválila každoročné vyčlenenie určitých finančných prostriedkov z rozpočtu na to, aby každý rok sa vykonal určitý počet pozemkových úprav. Treba ale povedať, že my zas nemáme neobmedzené kapacity ľudí na Slovensku, ktorí by tieto pozemkové úpravy dokázali realizovať. Čiže hneď keby sme naliali neviem koľko finančných prostriedkov, tak sa to nezrealizuje za pár rokov. Čiže je to beh na dlhšiu trať, ale treba každoročne určité finančné prostriedky v tomto, v tomto vyčleňovať. Samozrejme, aj spomenuté MAS-ky, miestne akčné skupiny, toto stojí všetko podľa mňa aj na PPA, ktorá, ktorá, zatiaľ nevieme, čo s tým ako ide dorobiť, už sme mali aj informácie o tom, že, že to nechcú podpísať, že to nechcú riešiť, tak uvidíme. Pevne verím, že to tak nenastane a miestne akčné skupiny budú pokračovať... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2019-03-28):
Pani poslankyňa Grausová.
Fecko, Martin, poslanec NR SR (2013-11-28):
Ďakujem pekne. Pán kolega, ja sa vyjadrím k tomu pozmeňujúcemu návrhu tvojmu. Myslím si, že vychádza to z tej mojej poznámky v prvom čítaní, ktorú som tu dal, že chceme presne zadefinovať ten väčší počet účastníkov konania, pôvodne sa dávalo tých 20, 30, teraz, dobre, je to 50. Myslím, že dá sa s tým súhlasiť, pretože tým pádom 49 keď tam bude vlastníkov, každý dostane to rozhodnutie osobne, dostane to osobne na svoju adresu. Až pri počte 50 a viac to bude verejnou vyhláškou. Takže myslím, že je to taký kompromis, ktorý hovorí o tom, že berieme tú masu ľudí nejako zodpovednejšie ako v pôvodne definovanom zákone. Ďakujem pekne.
Blanár, Juraj, podpredseda NR SR (2022-12-19):
To znamená, zajtra o jedenástej hodine. Dobre. Ďakujem, pán spravodajca. Prerušujem rokovanie o tomto bode programu. Ďakujem aj pánovi ministrovi, aj pánovi spravodajcovi za spoluprácu. Pristúpime k ďalším bodom rokovania. Avšak už nemáme tých bodov veľa a na poslaneckom grémiu sme sa dohodli na tom, že budú diskutovať predovšetkým predseda parlamentu a ďalší predsedovia poslaneckých klubov s jednotlivými poslancami, ktorí predkladajú zákony, aby neustále neprepadávali hlasy a zacyklili sa, tak dávam procedurálny návrh, vážené panie poslankyne, páni poslanci, aby sme teraz rokovali o bodoch pána poslanca a predsedu výboru Milana Vetráka o dvoch a je to, je to o konkurze a reštrukturalizácii a potom o Trestnom zákone. Tie ďalšie dva má záujem, aby prepadli, až tri, aby prepadli. Takže je to parlamentná tlač 1184 a potom 1182. Takže dve parlamentné tlače 1184, to je o konkurze a reštrukturalizácii zákon č. 7/2005 a potom je to Trestný zákon č. 300/2005, 1322. Je všeobecný súhlas, aby sme mohli o ňom, o nich rokovať? (Súhlasná reakcia pléna.) Ďakujem veľmi pekne. Takže budeme rokovať teraz o bode, uvediem to, programu v druhom čítaní – návrh skupiny poslancov na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. Je to parlamentná tlač 1184. Informácia výborov je pod parlamentnou tlačou 1184a. Udeľujem slovo pánovi poslancovi Milanovi Vetrákovi, ktorý za skupinu poslancov tento návrh v pléne uvedie. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1184.)
Paška, Pavol, predseda NR SR (2013-09-25):
Pán poslanec, dúfam, že neprekvapíte. Pán poslanec Kaník. Zapnite, prosím vás, technici.
Škripek, Branislav, poslanec NR SR (2013-02-14):
Áno, ďakujem, pardon. Ja chcem zareagovať na pána Blahu. Pán Blaha, nie ja... (Prerušenie vystúpenia predsedajúcou.)
Štarchoň, Peter, poslanec NR SR (2018-05-28):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Vážený pán predsedajúci, prosím, otvorte rozpravu k uvedenému návrhu zákona.
Pčolinská, Adriana, poslankyňa NR SR (2019-09-20):
Ďakujem pekne za slovo. Vážený pán predsedajúci, vážené kolegyne, kolegovia, na dnešné rokovanie Národnej rady Slovenskej republiky predkladám za skupinu poslancov Národnej rady Slovenskej republiky za hnutie SME RODINA návrh zákona, ktorým sa mení a dopĺňa zákon č. 260/2011 Z. z. o ukončení a o spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácie na obstaranie náhradných nájomných bytov v znení neskorších predpisov. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Toľko na úvod, viacej poviem v rozprave, do ktorej sa týmto hlásim ako prvá.
Grendel, Gábor, podpredseda NR SR (2022-10-06):
Pán poslanec Ľuboš Blaha.
Šimečka, Michal, podpredseda NR SR (2024-04-23):
Ďakujem veľmi pekne. Vyhlasujem týmto všeobecnú rozpravu za skončenú a chcem sa spýtať, či k nej chce zaujať stanovisko navrhovateľ, pán minister. Je tomu tak. Prosím, pán minister.
Jurinová, Erika, podpredsedníčka NR SR (2014-06-26):
Dokončíme zajtra, takže prerušujeme vlastne úvodné slovo.
P. Farkas, poslanec: (2001-12-13):
J. Migaš, predseda NR SR: Pán spravodajca, dajte najprv hlasovať.
Kollár, Boris, predseda NR SR (2022-02-02):
Prosím, prezentujeme sa a hlasujeme. (Hlasovanie.) Prítomných 118 poslancov, za 78, proti 39, nehlasoval 1. Konštatujem, že Národná rada sa uzniesla, že tento návrh zákon prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Brisudová, Martina, poslankyňa NR SR (2020-07-15):
Ďakujem pekne za slovo. Myslím, že sa všetci, ktorí tu sedíme, zhodneme na tom, že jednou zo záruk dôveryhodnejšej prokuratúry je aj osobnosť generálneho prokurátora. Práve preto som presvedčená, že by mal spĺňať vysoké štandardy profesionality, odbornosti, ale aj morálky a nezávislosti s úplne jasnou víziou smerovania prokuratúry. A, samozrejme, že generálny prokurátor by mal tvrdo zasiahnuť proti korupcii, ktorá sa v predchádzajúcich volebných obdobiach veľmi silno zakorenila v našej spoločnosti. Chceme dosiahnuť ciele, ktoré boli stanovené v programovom vyhlásení vlády, preto potrebujeme určite veľmi jasne definovať požiadavky na funkciu generálneho prokurátora a upraviť aj jeho voľbu tu verejne v Národnej rade, preto za relevantné treba považovať najmä sprístupnenie tejto funkcie pre neprokurátorov, ale aj zverejnenie žiadosti kandidátov na zaradenie do výberového konania, ich životopisov či motivačných listov, alebo aj uvedenie zoznamu blízkych osôb, ktorí pracujú na prokuratúre, a dôvodné je možno zvážiť aj doplnenie právnej úpravy na kontrolu osobnostného profilu týchto kandidátov. Požiadavky na generálneho prokurátora je podľa môjho názoru potrebné sprísniť a upraviť tak, aby generálny prokurátor bol zárukou spravodlivejšieho Slovenska, a určite je pre nás dôležité, aby aj prokuratúra bola dôveryhodnejšou inštitúciou pre ľudí. Ďakujem pekne za slovo.
Mazurek, Milan, poslanec NR SR (2018-11-28):
Pán Dostál, na jednej strane vystúpil pán poslanec Klus za poslanecký klub SaS a tvrdo, jasne, zreteľne, ale hlavne fakticky, čo sme uvítali všetci, skritizoval ten marrákešský dokument. Následne vystúpite vy z rovnakého poslaneckého klubu a hovoríte presný opak. Samozrejme, povedali ste, že vy idete hovoriť za seba, ako to bolo spomenuté, ale to vám nepríde ani trošku hlúpe, že jeden poslanecký klub má jedno stanovisko a vy ako jeho člen máte stanovisko úplne opačné? Teraz ako si máme predstaviť, že SaS-ka raz bude vládnou stranou, keď vy ako poslanecký klub máte úplne opačné stanoviská k najzásadnejším témam tejto schôdze? Veď to jednoducho nie je nejaký spôsob relevantné pre voličov. A my musíme urobiť všetko preto, aby ľudia vedeli, že na jednej strane SaS-ka mediálne hovorí toto, ale jej vlastní poslanci hovoria úplný opak. Keď ste spomínali Mikuláša Dzurindu, tohto ďalšieho špičkového politika, ku ktorému zrejme vzhliadate, ktorý hovoril o tom, že zastavovať imigráciu je zbytočná, zbytočné, že je to fakt, že s tým nemôžme nič urobiť a že aj keď postavíme 10-metrový plot, tak príde niekto s 11-metrovým rebríkom a prelezie ho. No tak niekto prelezie s 11-metrovým rebríkom 10-metrový plot, tak potom spadne z 10 metrov, takže nebudeme musieť riešiť nejakú ťažkú imigráciu. (Povedané so smiechom.) Ale každopádne, pán poslanec Dostál, ak vy neustále hovoríte, aká je tá imigrácia fantastická, ako ju potrebujeme, ako je to jednoznačná vec, ktorú musíme akceptovať, ako s tým nemôžme nič urobiť, že je to proste fakt, s ktorým sa musíme zmieriť, dobre, ja to akceptujem, ak to je pre vás všetko také úžasné, ale buďte príkladom a migrujte ako prvý. A ja vám poradím napríklad južný Helsingborg vo Švédsku alebo Rosengård v Malmö, migrujte tam a užite si tú vašu imigračnú zónu naplno a to vám garantujem, že sa máte načo tešiť v tých zónach.
Hort, Milan, podpredseda NR SR (2010-12-10):
Ďakujem pekne. Skôr ako vám dám slovo, pán spravodajca, v súlade s rokovacím poriadkom, chcel by som len informovať, že do rozpravy sa písomne prihlásili páni poslanci Andrej Kolesík a pán poslanec Miroslav Beblavý, ktorý bude mať priestor po vystúpení pána spravodajcu. Po ukončení týchto troch rečníkov v rozprave bude možnosť sa prihlásiť do rozpravy ústne. Hovorím to preto, aby ste sa nehlásili skôr, než nedám priestor, lebo potom to na tej tabuli robí neporiadok. Pán spravodajca, nech sa páči, je tu priestor pre vaše vystúpenie v rozprave.
Danko, Andrej, podpredseda NR SR (2024-05-21):
Dobre, ukončujem, prerušujem schôdzu, zajtra, predpokladám, dokončíme tieto dve faktické. Ďakujem za vystúpenie a prajem vám pekný večer. (Prerušenie rokovania o 20.02 hodine.) 1
Zmajkovičová, Renáta, podpredsedníčka NR SR (2013-09-25):
Pýtam sa, pán spravodajca, zaujať stanovisko? Nech sa páči.
Mihalik, Marcel, poslanec NR SR (2023-05-18):
Hlasovali sme o jedinom pozmeňovacom návrhu zo spoločnej správy. Pán predsedajúci, dajte podľa § 84 ods. 2 zákona o rokovacom poriadku, navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Figeľ, Ján, podpredseda NR SR (2015-11-19):
Na vystúpenie pána poslanca Brocku sú tri faktické. Tri faktické, končím možnosť ďalších. Nech sa páči, Dušan Bublavý.
Paška, Pavol, predseda NR SR (2014-06-10):
Pani poslankyňa Vášáryová.
Laššáková, Jana, podpredsedníčka NR SR (2014-03-25):
Ďakujem pekne, pán minister, zaujmite miesto určené pre navrhovateľov. Teraz dávam slovo spoločnému spravodajcovi z výboru pre kultúru a médiá, poslancovi Petrovi Fitzovi, aby informoval Národnú radu o výsledku rokovania výborov alebo aby odôvodnil návrh a stanovisko gestorského výboru. Nech sa páči, pán spravodajca.
P. Kubovič, poslanec: (2008-04-09):
Jednoducho som mal zato, že pán minister zahraničných vecí za svoje stanoviská sa nehanbí a vie ich aj verejne pomenovať. Jednoducho zistil som, že dnes a jasne ste ukázali svojím postojom, že s vami jednoducho sa asi o zahraničnej politike diskutovať nedá. Nedá sa preto, že existuje len ten názor, ktorý prezentujete vy, a nie ste ochotný si žiadny iný vypočuť. Pán predseda výboru, ak má byť diskusia, tak musí mať priestor aj jedna, aj druhá strana. Vy ste to znemožnili týmto spôsobom. Jednoducho nevyjadrili sa počas celej diskusie. Jednoducho postoj opozície vás absolútne v týchto veciach nezaujíma. Ale čo je najhoršie, keď vás požiadame, aby ste aspoň svoje stanoviská verejne deklarovali k dôležitým otázkam, ktoré dnes rezonujú v zahraničnej politike, tak nám na ne nedáte odpoveď. Ale ja tomu rozumiem, prečo nám nedáte odpoveď. Nedáte nám odpoveď preto, lebo neviete, čo dnes prezident povie na jednom mieste, čo predseda vlády povie na druhom mieste, a je dôležité, aby ste ten požiar, ktorý oni vytvoria na týchto dvoch miestach, kde budú prezentovať názor na jednu vec každý odlišne, mohli hasiť. Je to úplne logické. Lebo keby do toho prišiel tretí názor, tak naozaj by sa už nedalo nič robiť. Takže, pán minister, mrzí ma to, ale môžem v tejto chvíli na záver konštatovať len jednu vec. Ja už vytrvalo od začiatku, ako sme sa stretli prvýkrát na zahraničnom výbore, sa vás pýtam, že či sa vo funkcii ministra zahraničných vecí cítite ako politik alebo ako diplomat, aby som sa vedel zorientovať v tých stanoviskách, ktoré robíte. Ale doteraz som na to nedostal odpoveď. Ja dnes vidím a jednoducho som ochotný vám pomôcť v rámci tejto diskusie, že jednoducho vaše správanie v tejto chvíli najvýhodnejšie v zahraničnej politike je asi vždy schovať hlavu do piesku. Jednoducho s nikým nediskutovať. Takže mrzí ma, že ste sa zachovali tak, že ste schovali hlavu do piesku ako pštros.
Šedivcová, Viera, poslankyňa NR SR (2014-12-03):
Vážená pani predsedajúca, vážené kolegyne, kolegovia, dovoľte predložiť návrh poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Cieľom tohto návrhu zákona, ktorým sa mení a dopĺňa zákon č. 447/2008 Z. z. na kompenzáciu ťažkého zdravotného postihnutia a o zmene a doplnení niektorých zákonov, je reagovať na problémy, ktoré sa vyskytli pri jeho aplikácii v praxi, pretože tieto peňažné kompenzácie ťažkého zdravotného postihnutia neboli smerované do všetkých zariadení sociálnych služieb. Návrh zákona precizuje ustanovenia zákona pri poskytovaní peňažného príspevku na kompenzáciu zvýšených výdavkov a peňažného príspevku na opatrovanie do zariadení krízovej intervencie. Zariadeniam krízovej intervencie sú útulok, domov na pol ceste, zariadenie núdzového bývania a zariadenie podporovaného bývania. Verím, že tento náš návrh zákona podporíte, pretože naozaj prax si vyžiadala takýto zákon a túto úpravu. Ďakujem.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o druhom odovzdanom pozmeňujúcom návrhu poslanca Krajčího. O odovzdanom pozmeňujúcom návrhu ako celku nie je možné hlasovať, keďže všetky body pozmeňujúceho návrhu sa vylučujú s už schválenými bodmi spoločnej správy alebo sme už o týchto bodoch hlasovali pri pozmeňujúcich návrhoch poslanca Matoviča, Grendela a Galka, Galka alebo poslankyne Remišovej.
Kažimír, Peter, poslanec NR SR (2010-12-01):
Ďalej ako prvý a jediný pozmeňujúci a doplňujúci návrh podal pán poslanec Matej. Prosím, aby sme o ňom hlasovali.
Brocka, Július, poslanec NR SR (2015-09-29):
Pán poslanec Beblavý, aj po vašom vystúpení mám pokušenie komentovať túto legislatívnu iniciatívu vysokých funkcionárov Národnej rady za SMER rovnakými slovami, ako som to komentoval po vystúpení Alojza Přidala, ale nebudem to opakovať. Myslíte si, že to moje komentovanie bolo nenáležité?
Malatinec, Roman, poslanec NR SR (2024-04-19):
Ďakujem pekne. Ja len krátko na poslanca kolegu Grendela. Ja som pomenoval, prečo táto diskusia vznikla, že sú tu fakt nespokojné samosprávy, že sú tu nespokojní žiadatelia, ktorí roky žiadali o nejaké granty a neboli úspešní a, a ja poznám trebárs ich výstupy a z môjho pohľadu sú to kvalitní umelci a, žiaľ, neboli podporení a to isté môžeme hovoriť aj o iných grantoch a tiež ten mechanizmus toho prerozdelenia alebo ten balík, ktorý natiekol do Bratislavy a do Bratislavského kraja, viete, keď pozriem do Prešova alebo do Banskobystrického kraja, alebo do Žilinského, kde poznám množstvo individuálnych umelcov, či už je to zriadené, alebo nezriadené kultúre, tak ma množstvo z nich kontaktovalo. Viete, čo mi napadlo, keď som videl tých protestujúcich pred Národnou radou, keby sme tak zavolali aj tých nespokojných žiadateľov pred Národnú radu. To by bolo celkom zaujímavé merítko, že koľko by prišlo ľudí a koľko by bolo nespokojných s činnosťou fondu, lebo ja som si fakt zodpovedne vypočul tých protestujúcich okrem mimovládnych organizácií, envirotém, ktoré tam odzneli, tak som hlavne počúval o Fonde na podporu umenia a ja si myslím, že je na mieste tá diskusia a to, čo som povedal, za tým si stojím a vždy budem pretláčať viacej finančných zdrojov do, do regiónov, pretože máme schopných umelcov. Nevravím, že v Bratislave sú neschopní, to by som si nikdy nedovolil, poznám množstvo aj tu kvalitných umelcov, ale ten nepomer finančných zdrojov je pre mňa dodnes nejakým spôsobom nepochopiteľný a vidím, že čo sa vytvára v regiónoch. Kúpyschopnosť možnože tej kultúry je tu väčšia, ale aj v regiónoch, keby ste pomohli umelcom, tak určite sa budeme mať lepšie.
R. Madej, poslanec: (2009-12-02):
Výbor Národnej rady Slovenskej republiky pre sociálne veci a bývanie ako gestorský výbor k vládnemu návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, podáva Národnej rade Slovenskej republiky v súlade s § 79 ods. 1 zákona o rokovacom poriadku túto spoločnú správu výborov. Národná rada Slovenskej republiky uznesením č. 1685 z 22. októbra 2009 pridelila predmetný vládny návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Poslanci Národnej rady Slovenskej republiky, ktorí nie sú členmi výborov, ktorým bol návrh  zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona s tým, že návrh zákona odporučili schváliť tieto výbory: Ústavnoprávny výbor Národnej rady Slovenskej republiky svojím uznesením č. 752 z 19. novembra 2009, Výbor Národnej rady Slovenskej republiky pre financie, rozpočet a menu svojím uznesením č. 625 z 26. novembra 2009 a Výbor Národnej rady Slovenskej republiky pre sociálne veci a bývanie uznesením č. 299 z 26. novembra 2009. Výbory Národnej rady Slovenskej republiky, ktoré návrh zákona prerokovali, prijali návrhy, ktoré sú uvedené v časti IV spoločnej správy. Ide celkovo o 11 pozmeňujúcich a doplňovacích návrhov. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona o rokovacom poriadku odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 10 uvedených v IV. časti spoločnej správy spoločne so stanoviskom  gestorského výboru schváliť ich. O bode 11 odporúča gestorský výbor hlasovať samostatne s odporúčaním neschváliť ho. Gestorský výbor určil spoločného spravodajcu výborov Róberta Madeja na prerokovanie návrhu zákona v druhom čítaní a v treťom čítaní v Národnej rade Slovenskej republiky a na informovanie Národnej rady Slovenskej republiky o výsledku rokovania výborov a odôvodnenie návrhu a stanoviska gestorského výboru a na predloženie návrhov podľa § 83 ods. 4, § 84 ods. 2 a § 86 zákona o rokovacom poriadku. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 311 z 1. decembra 2009. Pán predsedajúci, prosím, aby ste otvorili rozpravu. Ďakujem.
Sulík, Richard, predseda NR SR (2010-11-03):
Ďakujem. S faktickou poznámkou sa prihlásili dvaja poslanci. Uzatváram možnosť sa prihlásiť s faktickou poznámkou. A slovo má pán poslanec Senko.
Sárközy, Irén, poslankyňa NR SR (2019-10-24):
Vážený pán predsedajúci, vážené panie poslankyne, páni poslanci, dovoľte, aby som vás informovala o prerokovaní predmetného materiálu vo výboroch Národnej rady. Návrh na vyslovenie súhlasu Národnej rady Slovenskej republiky s dodatkovým protokolu Dohovoru o počítačovej kriminalite týkajúce sa trestnoprávneho postihu činov rasovej a xenofóbnej povahy spáchaných prostredníctvom počítačových systémov a odvolaním výhrady a zmenou vyhlásení k Dohovoru o počítačovej kriminalite (tlač 1673) pridelil predseda Národnej rady Slovenskej republiky svojím rozhodnutím č. 1842 z 3. októbra na prerokovanie Ústavnoprávnemu výboru Národnej rady a Výboru Národnej rady pre ľudské práva a národnostné menšiny, ktorý neprijal k predmetnému návrhu uznesenie. Ústavnoprávny výbor Národnej rady ako gestorský výbor odporúča Národnej rade podľa čl. 86 písm. d) Ústavy Slovenskej republiky vysloviť súhlas s predmetným návrhom. Spoločná správa výborov bola schválená uznesením ústavnoprávneho výboru z 15. októbra. Týmto uznesením ma výbor zároveň poveril ako spoločnú spravodajkyňa, aby som na schôdzi Národnej rady informovala o výsledku rokovania výborov Národnej rady a predniesla návrh uznesenia Národnej rady. Pán predsedajúci, otvorte, prosím, rozpravu.
Glváč, Martin, podpredseda NR SR (2017-09-08):
S faktickými poznámkami jeden poslanec. Končím možnosť prihlásiť sa. Pán poslanec Kollár.
Čaplovič, Dušan, poslanec NR SR (2010-10-15):
Ďakujem veľmi pekne. Ja, samozrejme, vítam túto iniciatívu. Na druhej strane mám isté pochybnosti, a nielen finančné, ale aj čo sa týka efektivity a kvality vzdelávania. Pretože iné podmienky vzdelávania v cudzom jazyku, teda v angličtine, sú na prvom stupni základnej školy, iné podmienky, teda myslím tie pedagogické, didaktické prístupy na druhom stupni, iné sú na strednej škole. A na to, ja som presvedčený, nemáme dostatok zatiaľ kvalitných pedagógov. Nemôžem tiež súhlasiť s tým, že áno, prosím pekne, ale keby ste, že zavádzajme to teda povinne, ale keby ste počuli hlasy z Cambridge a Oxfordu, čo sa trápia s tým, ako sa im bastardí angličtina po celom svete. A takto v minulosti, v stredoveku, bola univerzálnym jazykom latinčina a stala sa mŕtvym jazykom. Čiže vznikajú isté aj pochybnosti z hľadiska historicity tohto rozhodovania. Nie všade sa hovorí dobre, kvalitne anglicky. Samozrejme, o tých príkladoch, ktoré hovoril pán Marcinčin, to sú príklady; ale poznám krajiny, ako je Taliansko, Španielsko, Francúzsko, kde sa veľmi ťažko v niektorých oblastiach dohovoríte v angličtine. A dokonca s vami ani komunikovať v mnohých oblastiach nebudú v angličtine. Ale znovu opakujem, pokiaľ nie sú na to pripravené kvalitné finančné podmienky, kvalitní pedagógovia, kvalitní učitelia, tak neponáhľajme sa s tým. Najprv urobme kvalitné podmienky a potom sa poďme baviť aj o tejto aktivite povinného vzdelávania.
Figeľ, Ján, podpredseda NR SR (2012-06-29):
Ďakujem pekne. Ďalším s faktickou je pán poslanec Jasaň.
Pčolinský, Peter, podpredseda NR SR (2023-03-28):
... ale už, bohužiaľ, vám skončilo slovo. Bohužiaľ, už vám skončilo záverečné slovo. (Reakcie z pléna.)
Hrnčiar, Andrej, podpredseda NR SR (2019-10-16):
Pýtam sa, vážené panie poslankyne, vážení páni poslanci, či každý poslanec využil svoje právo hlasovať. Ak áno, vyhlasujem tajné hlasovanie za skončené. Prosím všetkých overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem prestávku. (Prestávka.) (Po prestávke.)
M. Hort, podpredseda NR SR: (2010-02-03):
V súlade so schváleným programom budeme teraz pokračovať prvým čítaním o vládnom návrhu zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov v znení neskorších predpisov a o zmene a doplnení niektorých zákonov . Tento vládny návrh zákona má parlamentnú tlač 1364 a návrh na jeho pridelenie ste dostali v rozhodnutí č. 1428. Prosím teraz podpredsedu vlády Slovenskej republiky Dušana Čaploviča, aby vládny návrh zákona uviedol. Spravodajcom k tomuto návrhu zákona je pán poslanec Peter Pelegrini. Pán podpredseda vlády, nech sa páči.
Grendel, Gábor, podpredseda NR SR (2020-11-26):
Ak dovolíte, počkáme, kým sa kolegovia trochu utíšia. (Ruch v sále a zaznievanie gongu.)
Figeľ, Ján, podpredseda NR SR (2014-04-01):
Ďakujem pekne. Na druhú stranu, pán kolega. Pán kolega, za navrhovateľov. (Smiech v sále.) Ďakujem pekne za zaujatie miesta pre navrhovateľov. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Alojzovi Přidalovi.
Jurinová, Erika, podpredsedníčka NR SR (2012-06-22):
Takže týmto uzatváram alebo teda vyhlasujem rozpravu za skončenú. Chce k rozprave zaujať stanovisko navrhovateľ? Pani spravodajkyňa? Ďakujem pekne. Prerušujem rokovanie o tomto bode programu. Nasledujúcim bodom programu je návrh ročnej účtovnej závierky -  pani poslankyňa Grečková, že nemusíte odchádzať - návrh ročnej účtovnej závierky Fondu národného majetku Slovenskej republiky za rok 2011 . Návrh má parlamentnú tlač 59. Spoločná správa výborov má tlač 59a. Nech sa páči, pán predseda výkonného výboru, prosím, aby ste návrh uviedli.
Kaliňák, Robert, podpredseda vlády a minister vnútra SR (2012-06-28):
Ďakujem pekne. Poznáte ma, aký zvyknem bývať výrečnejší, minúta štyridsať sekúnd naozaj nebude stačiť na to, aby som dokázal to podrobne popísať. V každom prípade sa budem uchádzať o to, aby som mohol túto snemovňu informovať po tom, čo celý projekt bude pripravený v konkrétnejších číslach. Odhadujem to v rámci júlovo-augustovej schôdze, kde by sme mohli o nejakých zásadách toho, čo ideme robiť, povedať. To, čo je najpodstatnejšie ako informácia pre vás, je, že ideme robiť zásadnú hlbokú štrukturálnu zmenu štátnej správy. To znamená, namiesto sedemsto štyridsiatich piatich úradov na konci tejto reformy by malo byť sedemdesiatdeväť centier verejnej správy, okresných úradov, akokoľvek ich nazveme. Toto by malo samozrejme znamenať zásadnú úsporu práve v tom životnom cykle, v tých nákladoch. Čiže nie mzdových, ale v tom, čo sa míňa na obsluhu, na tieto činnosti celého štátu. Nebude sa táto reforma však dotýkať iba samotnej štátnej správy, ale bude globálne prechádzať vlastne všetkými tými inštitúciami, ktoré sú akýmkoľvek spôsobom naviazané na štátny rozpočet, pretože bude existovať konkrétny benchmarking, akým spôsobom má vyzerať a pracovať úradník, ako má vyzerať kancelária, ako má vyzerať jeho podaný výkon pre občana, aby občan nemusel cestovať z jedného miesta na tri-štyri úrady, ale stačilo mu jedno kontaktné miesto, na ktorom vybaví všetko. Toto už máme overené z predchádzajúcej menšej reformy, ktorú sme robili voči živnostníkom, ktorí si vlastne vystačia, aby došli iba na jedno miesto a tam už všetky veci od registra trestov počínajúc až po registrovanie na daňové, sociálne a zdravotné poistenie funguje na jednom mieste. Toto sa vlastne má rozšíriť pre celú agendu, kde dochádza do styku medzi občanom a štátom. A na konci vlastne celej tejto reformy má byť práve kompaktná štátna správa, kde občan príde na najbližšie pracovisko, ktoré má k dispozícii, bez ohľadu na jeho trvalý pobyt a bude schopný celú svoju agendu na ňom priamo realizovať. To znamená, za štrukturálnou zmenou bude nastupovať samozrejme aj priebeh e-government-u, v skratke, keď to tak poviem, v ktorom vlastne aj tieto zmeny plynule prebiehajú a ešte niekoľko rokov v rámci jednotlivých programovacích období prebiehať budú. Nechcem ukrajovať minúty našim pánom ministrom, takže len dokončím, že toto sú dva veľmi významné projekty. Sú to napríklad zhodou okolností, keď ste tie otázky položili, dva, dve reformy zo šiestich, ktoré ministerstvo vnútra bude tieto štyri roky realizovať. Patria samozrejme ale k najvýznamnejším. Verím, že budú úspešné, že na konci budú teda zásadné úspory. To je ešte, čo chcem povedať, práve projekt ESO. Má priniesť zásadné, a keď hovorím zásadné, nehovorím o miliónoch eur, zásadné úspory na strane výdavkov štátu. A verím, že vlastne ma budete z tejto otázky spovedať aj v priebehu roku 2014, kedy by sa práve tieto úspory mali aj v rozpočtoch premietnuť jednotlivých štátnych inštitúcií. Verím, že to bude úspešné. A verím, že si v tomto podáme ruku. Ďakujem pekne. (Potlesk.)
Osuský, Peter, poslanec NR SR (2010-12-09):
Ďakujem kolegom. Chcem povedať toľko, že existujú nepochybne veci, kde by mala mať menšina, možno na viac maďarskými spoluobčanmi osídlenom území slovenská menšina, prístup k zákonným informáciám. To znamená, ak bude v obci slintačka, viem si predstaviť, že neinformovanie v jazyku menšiny, v tomto prípade slovenskej, je vážnym porušením povinnosti voleného zástupcu, ktorý ako to tu zaznelo, používa peniaze občanov z lokálnych alebo iných daní. Tam je to samozrejme bez diskusie, ale aj tam sa musia a majú uplatniť iné kárne metódy. Pokiaľ niekto poriada diskotéku a nestojí o to, aby tam bolo napísané to isté i v inom jazyku, je to jeho vec. Pokiaľ by sa napríklad SMER rozhodol robiť volebnú kampaň na južnom Slovensku maďarskými billboardami, nevidel by som v tom nič zvláštneho, ak sa tak rozhodne. Lebo to, verme tomu, nemali platiť daňoví poplatníci, i keď sa o tom dá niekedy pochybovať. A každopádne, ak sestrička, lebo to tu dnes zaznelo, vyjde z ambulancie, napríklad stomatologickej a má tam pacientov tak je škodca svojho lekára, ak neosloví i v reči slovenskej prítomných, možno slovenských pacientov, pretože je možné, že tí potom odídu inam a ona poškodí i svoju existenciu. Domnievam sa, že máme reglementovať a prípadne trestať, ale nie na základe jazykového zákona, ale na základe zanedbania povinnosti to, čo sa deje za peniaze vybraté od daňových poplatníkov, Slovákov, Goralov a iných a nechať slobodu tomu, na čo neprispievame, nech rozhodne v tomto prípade zdravý rozum.
Kollár, Boris, predseda NR SR (2022-04-27):
Áno, boli vznesené námietky. Pán poslanec Ferenčák.
Danko, Andrej, predseda NR SR (2018-02-07):
Ďakujem. Na vystúpenie pani poslankyne päť faktických. Uzatváram možnosť prihlásenia s faktickými. Pán poslanec Uhrík.
Hort, Milan, podpredseda NR SR (2011-02-08):
Ďalej pán poslanec László Nagy, nech sa páči.
Hrnčiar, Andrej, podpredseda NR SR (2017-04-07):
Pán poslanec Laurenčík.
Duchoň, Daniel, poslanec NR SR (2012-12-06):
Ďakujem pekne. Vážená pani predsedajúca, vážený pán minister, vážené kolegyne, vážení kolegovia, rád by som vystúpil v rozprave s jednou malou korekciou môjho predchádzajúceho, teda ranného vystúpenia v rozprave. V závere môjho vystúpenia pri prednášaní môjho pozmeňujúceho návrhu, som prečítal v kapitole Miniterstva dopravy, výstavby a regionálneho rozvoja Slovenskej republiky pri sume výdavkov prvok 0530309 ŠR mimo spolufinancovania – MSF + NN OPD (nad GAP) „189 083 187“, avšak v písomnom vyhotovení je to suma „189 083 107“. Išlo o moju chybu, platí to, čo je uvedené v pozmeňujúcom návrhu v jeho písomnej podobne. Ďakujem pekne.
Jurinová, Erika, podpredsedníčka NR SR (2014-12-11):
Pán poslanec, na vaše vystúpenie sú tri faktické poznámky. Uzatváram možnosť... (Reakcia navrhovateľa.) To bolo záverečné slovo. Ospravedlňujem sa. (Reakcie spravodajcu, podpredsedníčky Laššákovej a následná rekcia navrhovateľa.) Takže je to v rámci rozpravy. Tri faktické poznámky budú. Uzatváram možnosť prihlásiť sa. Nech sa páči, pán poslanec Kvasnička.
Danko, Andrej, predseda NR SR (2016-09-21):
Ďakujem. S reakciou na faktickú poznámku pán poslanec Boris Kollár.
Danko, Andrej, predseda NR SR (2018-05-24):
Dávam slovo spoločnému spravodajcovi z výboru pre pôdohospodárstvo a životné prostredie poslancovi Mikulášovi Krajkovičovi, aby informoval Národnú radu o výsledku prerokovania tohto návrhu vo výboroch.
Blaha, Ľuboš, podpredseda NR SR (2024-06-20):
Dokončíme ešte faktické poznámky. Pán poslanec Dušan Jarjabek, nech sa páči.
P. Hrušovský, predseda NR SR: (2005-12-15):
J. Cuper, poslanec: Vážené panie poslankyne, vážení páni poslanci, je pravda, že samotné ustanovenie o výške drakonických poplatkov z omeškania vzniklo vtedy, pán Galbavý, ale o tom, že je to predané tým zbojníckym firmám výpalnickým, vzniklo neskôr. Takže súhlasím s pánom poslancom Jarjabkom, že naozaj sa podieľala na tom aj koalícia, aj opozícia, i keď ja som presvedčený, že som za to nehlasoval. Ale budiš, ja sa chcem vyjadriť k tomu návrhu, ktorý predkladá pán Jarjabek a zdá sa mi najracionálnejší. Prečo? Nie preto, že bol môj bývalý kolega stranícky, ale jednoducho racionalita hovorí. Tomáš, tebe chcem povedať, že v tvojom návrhu to generálne pardon asi sa nedá zohľadniť, naozaj tá pohľadávka bola predaná súkromnej firme, a to už by bolo asi ťažko. Musel by si dať retroaktívne ustanovenie, ale ani cestou by sa tá súkromná firma svojej pohľadávky nevzdala, jednoducho by žiadala za ňu nejakú satisfakciu a na súde by to asi zrejme neprešlo. Takže o tom sa baviť, o generálnom pardone sa tu baviť asi nedá. Tie vzťahy predchádzajúce už asi ostatnú také, aké sú. Je tu teda ale tá myšlienka, ktorá sa mi páči v návrhu pána Jarjabka. Áno, tá stupídnosť toho návrhu bola najmä v tom, že my sme vlastne dali zákonný poklad na to, aby Slovenský rozhlas a Slovenská televízia, najmä Slovenský rozhlas, proste jednoducho vyrábali právny titul práve pre tieto firmy, ktoré sa živia vymáhaním pohľadávok. Ja sa pýtam, aký rozdiel je potom medzi právnym titulom, ktorý mal Fruni, ktorý si od ľudí požičiaval akože na základe zmluvy a dnes sedí teda v nápravnovýchovnom zariadení alebo v base, ak chcete, a medzi tými, ktorým sme dali my právny titul na to, aby si kúpili verejnú pohľadávku od občanov Slovenskej republiky, de facto nie od Slovenského rozhlasu, pretože vlastne musia zaplatiť všetci občania tohto štátu tejto firme, ktorá ináč by na svoje podnikanie si musela požičať od banky za celkom slušný úrok a takto si kúpi od nás pohľadávky, ženie nás na súd, platíme súdne poplatky alebo súdne trovy a, samozrejme, zoberie nám to kopec času, lebo musíme si overovať, či naozaj je to tak. Pritom podotýkam, do pozície dlžníka sa môžete dostať celkom ľahko a nevedome aj tým, že náhodou vám zo sporožírového účtu banka zabudne poslať, aj keď vy o tom vôbec nemusíte vedieť a môže sa to ťahať aj veľmi dlhú dobu, takže preto som za to, aby naozaj v tom zákone bolo povedané, že rozhlas, ktorý má na to podmienky, má na to ľudí, aby najprv upozornil toho koncesionára, že mu tam dlh rastie, a ak takéto oprávnenie bude mať, prosím, potom sa dá hovoriť aj o tom, že aj rozhlas má šancu žalovať takýchto ľudí na súde a nemusí s touto pohľadávkou disponovať, pretože to je voči verejnosti, a tým vylepšovať kredibilitu niektorých súkromných firiem. To je všetko, čo chcem povedať. Prihováram sa za to, aby si teda predkladatelia možno sadli, možno sa dohodli, čo je v ktorom návrhu zákona lepšie, aby sme tento stav, ktorý sa dotýka veľmi veľa občanov Slovenskej republiky teda právne zmenili, pretože jednoducho nie je žiaduci v právnom poriadku Slovenskej republiky. Ďakujem za pozornosť.
T. Cabaj, podpredseda NR SR: (2010-02-09):
Pán minister, ani navrhovateľ sa k rozprave nemajú k čomu vyjadriť. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov . Vládny návrh zákona má tlač 1427, návrh na jeho pridelenie na prerokovanie výborom je v rozhodnutí č. 1469. Opäť poprosím pána ministra pôdohospodárstva, aby vládny návrh zákona uviedol.
Suja, Miroslav, poslanec NR SR (2021-04-01):
Ďakujem za slovo, pán predsedajúci. Pán poslanec Cmorej, ja súhlasím s vami. Vraky sú dlhodobo problém hlavne miest. V obci už okrajovo, lebo tam si tí starostovia, keď sú menšie, vedia s tým narobiť poriadky, ale v mestách je tento problém dlhodobo neriešený a som rád, že sa konečne začne riešiť tento problém. Ja by som sa chcel, ja by som takisto nezdieľal tú obavu, že by niekto odtiahol nejaké auto na druhý deň, na tretí deň, ako mu skončí emisná alebo STK, ale dobre, súhlasím s tým, že ste tam dali tú šesťmesačnú lehotu. Ale chcem sa vás spýtať, nepostrehol som to tam nikde. Ako sa riešia autá, ktoré sú nepojazdné po nehode? Majú platnú STK a emisnú a koľkokrát aj rok, aj dva tam ešte stoja alebo v podstate rok, rok dačo a zaberajú miesto. Nevšimol som si tam, rieši zákon aj toto? Lebo ja by som si myslel, že tieto autá, z vlastnej skúsenosti, rozbité, ktoré sa už neopravujú, lebo sa neoplatia, majú platné tieto papiere a ony tam budú stáť možno ten rok a pol, dva, kým im neprepadne tá STK a emisná a až potom budú môcť byť odtiahnuté. Či neni možné doplniť alebo či neuvažujete do budúcnosti doplniť o tento bod, že autá, ktoré, ja neviem, stoja viac ako šesť mesiacov dajme tomu, keď ste už dali tú šesťmesačnú lehotu, ale myslím si, že aj to je dlho, ktoré sú havarované, viditeľne nepojazdné, že by boli odtiahnuté aj tie. Ďakujem.
Viskupič, Jozef, poslanec NR SR (2017-10-10):
Ďakujem. Mňa len v tomto duchu napadá, že štandardne ak napríklad športovci alebo iní ľudia bojujú o ceny, tak používajú pravidlá fair play a jednoducho za svoj výkon dostávajú ocenenie prvé, druhé alebo tretie miesto. Jedine parlament a jedine politika dokáže vygenerovať to, že dva alebo tri politické tábory idú proti sebe bojovať cenami. Budem sa v rozprave venovať presne tomuto momentu, kedy sme podľa mňa každého nového laureáta Dankovej alebo Ficovej ceny, pretože tak si ich budú ľudia pamätať, budú vystavení tomu, že jednoducho budú skôr dehonestovaní týmito cenami, ako odmenení. To, že ste k tomu dali aj finančnú odmenu, snažíte sa alebo snažia sa nejakým spôsobom zakryť to, že s honorom a s ocenením sa jednoducho politicky nebojuje. A obávam sa, že táto debata presne pri tomto skončí, že tu budeme mať cenu Dankovu a cenu Ficovu. A myslím si, že v histórii cien a oceňovaní Kiska je mimo tohto, pretože aj prezidenti pred ním udeľovali presne na základe zákona a na základe ústavy ceny. A tak to malo aj zostať.
Zmajkovičová, Renáta, podpredsedníčka NR SR (2013-10-30):
Pýtam sa pána spravodajcu, či chce zaujať záverečné slovo. Nie. Prerušujem rokovanie o tomto bode programu. Ďalej pokračuje prvé čítanie o návrhu poslanca Viliama Novotného na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení zákona č. 564/1991 Zb. o obecnej polícii v znení neskorších predpisov. Návrh zákona má parlamentnú tlač 737, návrh na jeho pridelenie na prerokovanie výborom je v rozhodnutí č. 711. Opäť dávam slovo poslancovi Viliamovi Novotnému, aby návrh zákona uviedol. Nech sa páči. [Rokovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení zákona Slovenskej národnej rady č. 564/1991 Zb. o obecnej polícii v znení neskorších predpisov , tlač 737.]
Grendel, Gábor, podpredseda NR SR (2021-04-01):
Ešte o záverečné slovo požiadal pán spravodajca. Nech sa páči.
Horváthová, Eva, poslankyňa NR SR (2014-10-29):
Ďakujem pekne. Ja by som takisto chcela stiahnuť svoj podpis z toho pôvodného pozmeňujúceho návrhu a, samozrejme, že podporím ten nový pozmeňujúci návrh.	Ďakujem.
Grendel, Gábor, podpredseda NR SR (2022-09-29):
Pán poslanec Radovan Kazda.
Laurenčík, Milan, podpredseda NR SR (2022-03-17):
Ďakujem. Prosím, zaujmite miesto pre navrhovateľov. Teraz dám slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi, nech sa páči, máte slovo.
Číž, Miroslav, doterajší podpredseda NR SR (2010-07-08):
Pán poslanec Peter Kalist.
Poliačik, Martin, poslanec NR SR (2010-07-08):
Sľubujem. (Potlesk.)
Blanár, Juraj, podpredseda NR SR (2022-10-04):
Ďakujem teraz vystúpi v rozprave pán predseda výboru Ledecký. Nech sa páči.
G. Gál, poslanec: (2006-09-07):
„Národná rada Slovenskej republiky berie na vedomie informáciu o vydaných aproximačných nariadeniach vlády Slovenskej republiky  v I. polroku 2006 a o zámere prijímania aproximačných nariadení vlády Slovenskej republiky v II. polroku 2006.“ Pán predseda, prosím, dajte o tomto hlasovať.
Grendel, Gábor, podpredseda NR SR (2021-05-27):
Pán poslanec Viskupič.
B. Bugár, podpredseda NR SR: (2006-03-16):
(Hlasovanie). Prítomných 109, za 59, proti 15, zdržalo sa 32 poslancov, nehlasovali 3. Konštatujem, že tento návrh sme schválili. Nech sa páči.
Grendel, Gábor, podpredseda NR SR (2021-12-09):
Otváram rozpravu, do ktorej som dostal šesť písomných prihlášok, a to tri za poslanecké kluby, od pána Martina Beluského za klub ĽSNS, od Mariána Viskupiča za klub SaS – ale registrujem, že pán predseda výboru sa hlási ako prvý, ako spravodajca – a za klub strany SMER od pána Kamenického, a po nich ešte vystúpia písomne pán poslanec Raši, pán poslanec Dostál a pán poslanec Ledecký. S ohľadom na to, že o 11.00 hod. budeme hlasovať, tak navrhujem, pán poslanec, aby sme už teraz prerušili rokovanie, a po hlasovaní vystúpite v rozprave ako prvý. Takže vyhlasujem prestávku do 11.02 hod. (Prestávka.)
Hrnčiar Andrej, podpredseda NR SR (2016-06-21):
Ďakujem. Prosím, prezentujme sa a hlasujme. (Hlasovanie.) Prítomných 141, za 113, proti 14, zdržali sa 14, nehlasoval 0. Konštatujem, že správa bola schválená. Vyhlasujem dvojminútovú prestávku a budeme pokračovať v prerušenej rozprave v prvom čítaní o návrhu poslancov pána Viskupiča, pani poslankyne Remišovej a Klusa na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady (tlač 144). Chcem ešte upozorniť, že podľa dohody na poslaneckom grémiu zajtra o 9.00 hod. ráno budeme pokračovať interpeláciami. (Dvojminútová prestávka.) (Po prestávke.)
A. Belousovová, podpredsedníčka NR SR: (2010-01-20):
Slovo má pani poslankyňa Vaľová.
Laššáková, Jana, podpredsedníčka NR SR (2015-04-24):
Pán poslanec Hlina, nech sa páči.
Suja, Miroslav, poslanec NR SR (2021-02-24):
Ďakujem za slovo, pán predsedajúci. Pán predseda, veľmi si vážim, že ste vystúpil a že bola možnosť na vás reagovať. Ako klobúk dole, ale musíte zožať aj trošku kritiky. Vy ste hovorili, že všetko plníte, čo ste sľúbil. Ale vy ste sľuboval, že nebudete rušiť sociálne istoty, a zahlasovali ste presne opačne. Takže nie všetko ste sľúbili. Vy ste pred voľbami hovorili, že načo sú nám stíhačky a potom ste hovoril zase, že nám ich treba. Tak to som si trošku do vás rypol, aby sme vedeli, hej? Hovoríte o škode. Ale aká škoda? Škoda veľkého rozsahu? Kde je to definované? Kde máme k tomu prístup, aby sme posúdili, že či je to škoda veľkého rozsahu, alebo nie je to škoda veľkého rozsahu? Je to neschopnosť ministerstva alebo vlády, ak si nevie za 60 dní vymôcť pokuty alebo poslať ich. Prečo za to majú teraz trpieť ľudia alebo sa schvaľovať zákon? Lebo toto neni ich chyba, tých ľudí, ale chyba štátu, že nevie za 60 dní poslať pokuty ľuďom, ktorí to porušia, lebo až také množstvo tých ľudí neni. A samozrejme, súhlasím, že každý, kto využíva diaľnice, že musí za to platiť. Aj keď v Nemecku podľa mňa sa neplatí, ako ste uviedol príklad, tam asi nie. Takže, pán predseda, ešte raz ďakujem, ale nie všetky sľuby plníte. A pýtali ste sa, že či staviam. Ja som staval veľa domov aj bytov. Ja viem, ako to je. Ja mám teraz pripravený materiál, kde sa byty začali stavať počas koronakrízy a teraz už stoja. A to všetko vám šplechnem do tváre, na to sa pripravte. A mali také isté podmienky, ako ste mohli mať vy, ešte horšie, lebo vláda má vždy lepšie podmienky na vybavovanie si vecí či stavebných povolení alebo podobne, lebo máte na to priamy dosah. Máte tu kopu poslancov, starostov, ktorí sú starostami a primátormi, takže stavajte tam, kde sa vám to dá. Toto berem len ako výhovorku. Keď to stihnú obyčajné súkromné firmy, tak to musíte stihnúť aj vy. Priamo v Detve sa teraz stavia panelák, ktorý vám pošlem, ktorý začal sa stavať, a podobne na celom Slovensku. A tu v Bratislave máme novostavby. Vy si myslíte, že oni čakajú na nejaké povolenie dva-tri roky? Však by mohli všetky tie projekty zabaliť... (Prerušenie vystúpenia časomerom.)
Bugár, Béla, podpredseda NR SR (2016-05-18):
Prezentujme sa a hlasujme o tomto návrhu. (Hlasovanie.) Prosím vás, prekontrolujte, či pánovi poslancovi Kotlebovi išla karta, ukazuje, že nejde. To musíte vedieť, to nie je maďarská karta, prepáčte. (Smiech.) No ale stačí sa pozrieť, keď vytlačíte, kto ako hlasoval, keď je to tam, tak asi je to v poriadku, len to zariadenie blbne. (Reakcia z pléna.) Tak chvíľku strpenia, skontrolujú to a ešte raz pustíme toto hlasovanie, dobre? Takže zatiaľ, ak súhlasíte, vyhlasujem toto hlasovanie za neplatné a budeme ešte raz hlasovať, pokiaľ teda bol problém s technickým zariadením. Pán poslanec, v poriadku? Takže ešte raz prezentujme sa a hlasujme o tomto návrhu. (Hlasovanie.) Prítomných 144, hlasovalo za 144. Konštatujem, že túto správu sme schválili. Teraz poprosím znovu pána poslanca Petra Náhlika, aby uviedol hlasovanie o návrhu uznesenia Národnej rady k Správe o stave a vývoji finančného trhu za rok 2015 (tlač 41). Nech sa páči.
V. Veteška, podpredseda NR SR: (2005-12-08):
V poradí tretiu otázku položila pani poslankyňa Podracká. Otázka znie: „Súhlasíte s názorom poľského premiéra Kazimierza Marcinkiewicza, že rozpočet Európskej únie porušuje zásadu solidarity voči nováčikom?“
Kamenický, Ladislav, poslanec NR SR (2023-06-22):
Mohli by sme hlasovať v utorok, hej?
P. Paška, predseda NR SR: (2009-12-04):
(Hlasovanie.) 133 prítomných, 81 za, 52 sa zdržalo. Návrh sme postúpili do druhého čítania.
Paška, Pavol, predseda NR SR (2014-02-04):
Pán poslanec Viskupič.